cyanic-selkie/wikianc huggingface dataset:
Ծառ, որը պատկանում է ինքն իրեն
Ծառ, որը պատկանում է ինքն իրեն (Tree That Owns Itself), սպիտակ կաղնի, որն աճում է ԱՄՆ Ջորջիա նահանգի Աթենք քաղաքի Սաութ Ֆինլի և Դիրինգ փողոցների խաչմերուկում։ Ըստ լեգենդի՝ ծառը «օրենքով ինքն իր տերն է», նրան է պատկանում նաև իրենից 2.5 մ շառավղով տարածքը։ Լեգենդում նշված ծառն ընկել է 1942 թվականին, սակայն նույն տեղում տնկվել է նրա ցողուններից մեկը, որից այժմ նոր ծառ է աճել, որը երբեմն անվանում են «Այն ծառի որդին, որը պատկանում է ինքն իրեն»։ Ծառի մասին բազում հրապարակումներ են եղել, և այն համարվում է տեղի տեսարժան վայրերից մեկը։
Լեգենդ
Ինքն իրեն պատկանող ծառի մասին լեգենդն առաջին անգամ հրապարակվել է 1890 թվականի օգոստոսի 12-ին տեղի «Athens Weekly Banner» թերթում։ Հոդվածում ասվում էր, որ ծառը գտնվում է Ջեյմս Ջեքսոնի (Անկախության համար պատերազմի մասնակցի և Կոնգրեսի պատգամավորի) որդու՝ գնդապետ Ուիլյամ Ջոնսոնի և Ջեյմս Ջեքսոն կրտսերի (Կոնգրեսի պատգամավոր) հոր տարածքում ։ Այս ծառի հետ էին կապված Ուիլյամ Ջեքսոնի մանկության հիշողությունները և ցանկանալով այն պաշտպանել հնարավոր ոտնձգություններից՝ նա իբր ծառի հետ նվիրատվության գործարք կնքեց, որի համաձայն ծառը դառնում էր ինքն իր և իրենից 2.5 մ շառավղով հողի սեփականատերը ։ Հոդվածի համաձայն՝ «գործարքը» կնքվել է 1820-1832 թվականների միջակայքում։ Հեղինակի խոսքերով՝ 1890 թվականին դեռևս կային ողջ մարդիկ, ովքեր կարող էին հաստատել այդպիսի գործարքի փաստը։
Նվիրատվության գործարքը երբեք և ոչ մի տեղ չի հայտնաբերվել, սակայն նույնիսկ եթե այն գոյություն ունի, ապա չի կարող որևէ իրավական կարգավիճակ ունենալ, քանի որ ըստ ԱՄՆ ընդհանուր օրենքի՝ գործարքը կնքող երկու կողմերը պետք է իրավունակ լինեն ։
Ծառի պատմություն
Ծառը, որի հետ իբր կնքվել է գործարքը, համարվում է, որ ծնվել է 16-րդ դարի կեսերի և 18-րդ դարի վերջի միջակայքում և հնարավոր է, որ եղել է Հյուսիսային Ամերիկայի եվրոպական հատվածի ամենախոշոր ծառերից մեկը։
1906 թվականին ծառի շրջակայքի հողի էրոզիան վտանգավոր աստիճանի հասավ, և Ջորջ Ֆոսթեր Պիբոդին վճարեց հողի փոխարինման և ծառի կողքը հուշատախտակ դնելու և ծառին «պատկանող» հողը շղթաներով առանձնացնելու գումարը։ Չնայած ծառը փրկելու ջանքերին՝ այն շուտով թուլացավ 1907 թվականի խիստ ձմռան և սկսված փտման գործընթացի պատճառով։
1942 թվականի հոկտեմբերի 9-ին երկար ժամանակ թուլանալուց և աստիճանաբար կողք թեքվելուց հետո ծառն ընկավ։ ՏԵղաբնակները, որոնք գիտեին ծառի պատմությունը, նրանից ցողեր վերցրին։ Ընկած ծառը 30 մ բարձրություն ուներ, իսկ տարիքը գնահատվում էր 300-400 տարի ։
«Ծառի որդին, որը պատկանում է ինքն իրեն»
Ծառն ընկնելուց հետո նրա տարածքը 4 տարի դատարկ մնաց։ Սակայն նրա ցողունները տնկվեցին մի քանի քաղաքացիների բակում և հետագայում նրանցից աճած կաղնիներից ծրագրվում էր ընտրել մեկը և տնկել նույն վայրում։ 1946 թվականին լավագույն թեկնածու ընտրվեց կապիտան Ջեկ Ուոթսոնի բակում տնկած կաղնին, որն այդ ժամանակ 1.5 մ բարձրություն ուներ։ Ծառի տեղափոխումը կատարվեց Ջորջիայի համալսարանի գյուղատնտեսական քոլեջի աշխատակիցների ջանքերով։
Հուշատախտակներ
Ծառին «պատկանող» տարածքում մակագրություններով հուշատախտակներ են տեղադրված․ դրանցից մեկը շատ հին է, մյուսը՝ համեմատաբար նոր տեսք ունի։ Երկուսի մակագրությունն էլ գործարքի մասին է պատմում, որն իբր ծառի հետ կնքել է Ուիլյամ Ջոնսոնը։
Արտաքին հղումներ
Կատեգորիա:Հայտնի ծառեր Կատեգորիա:Կաղնիներ
Սուզա
Սուզա (իտալ. Susa), քաղաք Իտալիայում՝ Պիեմոնտ մարզի Թուրինի գավառում։ Գտնվում է Վալ դի Սուզա հովտում, ֆրանսիական սահմանի մոտ՝ (Բրիանսոն քաղաքի դիմաց)։
Բնակչությունը՝ 6.743 մարդ (2010 թ.), բնակչության խտությունը՝ 600 մարդ/կմ²։ Զբաղեցնում է 11.26 կմ² տարածք։ Փոստային ինդեքսը՝ 10059։ Հեռախոսային կոդը՝ 0122։
(2086) Նյուվիլ
(2086) Նյուվիլ (Newell), աստերոիդ աստերոիդների հիմնական գոտում։ Հայտնաբերվել է 1966 թվականի հունվարի 20-ին Ինդիանայի համալսարանի կողմից Բրուկլինում ։
Միջին հեռավորությունը Արեգակից կազմում է 2,401563 ա. մ., առավելագույնը մոտենում է 2,1346 ա. մ. հեռավորության վրա և հեռանում 2,6685 ա. մ. ։ Արեգակի շուրջ մեկ ամբողջական պտույտ է կատարում 1359,38 երկրային օրվա ընթացքում, իր ուղեծրով շարժվելով միջինում 0,264828 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,48° անկյուն։
Արտաքին հղումներ
Կատեգորիա:1966 թվականին հայտնաբերված աստղագիտական մարմիններ Կատեգորիա:Ինդիանայի համալսարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դատական գրագիր
Դատական գրագիր (հայտնի է նաև որպես արձանագրող կամ սղագրող), դատական նիստի սղագրական արձանագրությունն իրականացնող անձ։ Դատական նիստի ավարտին սղագրողը արտագրում է աուդիոձայնագրությունը կամ սղագրությունը և փոխանցում դատարանի քարտուղարին։ Ստորին տեսչություններում դատարանի քարտուղարը և դատական գրագիրը հաճախ միևնույն դեմքն են   ։
ԱՄՆ-ում սովորական դատարաններում կարող են աուդիոձայնագրություն վարել, բայց բարձրագույն նահանգային դատարաններում, որտեղ զբաղվում են քրեական գործերով և բազմամիլիոնանոց քաղաքացիական հայցերով, սովորաբար օգտագործվում են արձանագրությունների վարման ավանդական եղանակները (այնտեղ արձանագրողի մասնագիտությունը կոչվում է «court reporter») ։ Երկրում դատական արձանագրողների թիվը գերազանցում է 15 հազարը ։ Ձայնագրման մեթոդներից են սղագրությունը, ստենոտիպը, ստենոմասկան և ձայնագրումը ։
Արտաքին հղումներ
Կատեգորիա:Իրավաբանական մասնագիտություններ
Ենիքև
Ենիքև, գյուղ Արևելյան Հայաստանում, Կարսի մարզում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Աստերոիդների ցանկ (116001-116100)
Աստերոիդների ցանկ (115901-116000) * Աստերոիդների ցանկ * Աստերոիդների ցանկ (116101-116200)
Մաքսիմով (Նեկլինովսկի շրջան)
Մաքսիմով (Максимов), գյուղ (խուտոր) Ռուսաստանի Ռոստովի մարզի Նեկլինովսկի շրջանում։ Մտնում է Պլատովսկի գյուղական համայնքի կազմի մեջ։
Կատեգորիա:Ռոստովի մարզի Նեկլինովսկի շրջանի բնակավայրեր Կատեգորիա:Ռուսաստանի խուտորներ
Je ne vous oublie pas
«Je ne vous oublie pas» (Ես ձեզ չեմ մոռանա), Սելին Դիոնի առաջին սինգլը «On ne change pas» ֆրանսերեն երգերի ժողովածուից, որի թողարկումը համացանցում կայացել է 2005 թվականի սեպտեմբերի 2-ին Կանադայի և 2005 թվականի հոկտեմբերի 3-ին՝ Ֆրանսիայի համար։ Ֆիզիկական կրիչի՝ CD սկավառակի վրա սինգլը թողարկվել է Ֆրանսիայում, Բելգիայում և Շվեյցարիայում 2005 թվականի հոկտեմբերի 10-ին ։
Երգի հեղինակը դարձել է Ժակ Վեներուզոն, որը նախկինում երգչուհու հետ աշխատել է նրա «1 fille & 4 types» ալբոմի վրա, և եղել «D'elles» ալբոմի չորս երգերի պրոդյուսերը։
Սինգլի թողարկմանը նվիրված է եղել 2005 թվականի հուլիսին Մոնրեալում Դիդե Կերբայի նկարահանած երաժշտական տեսահոլովակը։
«Je ne vous oublie pas» ստեղծագործությունը 2006 թվականին արժանացել է Félix Award մրցանակի՝ «Տարվա երգ» անվանակարգում։
Ստեղծագործության տարբերակներ
CD սինգլ (Եվրոպա)
Տարբերակեր
Ծանոթագրություն
Կատեգորիա:2005 սինգլներ Կատեգորիա:Ֆրանսերեն երգեր Կատեգորիա:Սինգլներ այբբենական կարգով
Կոլյուշևո
Կոլյուշևո (Колюшево), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 76 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Զավյալովսկի շրջանի բնակավայրեր
Այկինո (գյուղ, Ուստ-Վիմսկի շրջան)
Այկինո (Айкино, Айкатыла), գյուղ Ռուսաստանի Կոմիի հանրապետության Ուստ-Վիմսկի շրջանի կազմում։
Բնակչությունը 2002 թվականին գրանցված տվյալներով կազմում էր 3532 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կոմիի հանրապետության Ուստ-Վիմսկի շրջանի բնակավայրեր
Թամար Տեր-Ստեպանովա
Թամար Իսահակի Տեր-Ստեփանովա (Թամար Տեր-Ստեփանյան, ), հայ դաշնակահարուհի և մանկավարժ։ Թիֆլիսի պետական կոնսերվատորիայի դաշնամուրային դասարանի առաջին պրոֆեսոր (1917)։
Կենսագրություն
Երաժշտության մասնավոր դասեր է առել Մատկովսկուց։ Սովորել է Թիֆլիսի 3-րդ իգական գիմնազիայում և երաժշտական ուսումնարանում։ 1898 թվականին ավարտել է Մոսկվայի կոնսերվատորիան (Պավել Պաբստի դաշնամուրի դասարան), վերադարձել Թիֆլիս, դասավանդել երաժշտական ուսումնարանում։ 1909-1911 թվականներին կատարելագործվել է Բեռլինում՝ Շտեռնի կոնսերվատորիայում։ Թիֆլիսում, Բաքվում և Անդրկովկասի այլ քաղաքներում հանդես է եկել որպես մենակատար անսամբլներում։ Շարունակել է դասավանդել Թիֆլիսի երաժշտական ուսումնարանում, որը 1917 թվականին վերակազմավորվել է կոնսերվատորիայի (1918 թվականից՝ պրոֆեսոր)։ Աշակերտներից են Չերեպնինը, Ալեքսանդր Դոլուխանյանը և ուրիշներ ։
Գրականություն
Կատեգորիա:Հայ դաշնակահարուհիներ Կատեգորիա:Հայ մանկավարժներ
(9945) Կարինաքսավիեր
Միջին հեռավորությունը Արեգակից կազմում է 2,209717 ա. մ., առավելագույնը մոտենում է 1,8805 ա. մ. հեռավորության վրա և հեռանում 2,539 ա. մ. ։ Արեգակի շուրջ մեկ ամբողջական պտույտ է կատարում 1199,79 երկրային օրվա ընթացքում, իր ուղեծրով շարժվելով միջինում 0,300054 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,44° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կաշուբովկա (գյուղ, Պոլտավայի շրջան)
Կաշուբովկա (Кашубівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Կաշուբովկա գյուղում բնակվում էր 517 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Պոլտավայի շրջանի բնակավայրեր Կատեգորիա:Ուկրաինայի գյուղեր
Լեսնայա Շոշմա
Լեսնայա Շոշմա  (Լեսնայա Շոշմա), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վյատկա գետի աջ ափից 48 կմ հեռավորության վրա։ Գետի երկարությունը կազմում է 20 կմ։
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր
Կիպրոս Նիկոլայիդիս
Կիպրոս Նիկոլայիդիս (, Kypros Nicolaides, ), հունական ծագումով անգլիացի պերինատոլոգ, պտղի վիրաբուժության ոլորտում աշխարհի առաջատար մասնագետներից մեկը։
Կենսագրություն
Կիպրոս Նիկոլայիդիսը ծնվել է 1953 թվականին Պաֆոսում (Կիպրոս)։ Ավարտել է Լոնդոնի Թագավորական քոլեջի բժշկության և ստոմատոլոգիայի դպրոցը, որից անմիջապես հետո (1980 թվական) սկսել է հետազոտություններ կատարել մանկաբարձության և գինեկոլոգիայի ամբիոնում պրոֆեսոր Ստյուարտ Քեմփբելի և պրոֆեսոր Չարլզ Ռոդեքի հետ ։ Եղել է վերջինիս առաջին ասիստենտը և կատարել հիմնականում ֆետոսկոպիկ պրոցեդուրաներ պտղի էնդոսկոպիա։ Ռոդեկ-Նիկոլայդիսի թիմը շուտով պատրաստեց մի քանի շատ կարևոր փաստաթղթեր ֆետոսկոպիայի օգտագործման վերաբերյալ բազմաթիվ խանգարումների բուժման մեջ, ինչպիսիք են հումորալ իզոիմունիզացիան, պտղի հիդրոպսը և ներարգանդային աճի դանդաղումը, ինչպես նաև այնպիսի մեթոդներ, ինչպիսիք են արյան և հյուսվածքների նմուշառումը մոնոգեն հիվանդությունների ախտորոշման մեջ ։ Պրոֆեսոր Ռոդեկի հեռանալուց հետո Նիկոլայդիսը դարձավ Պտղի բժշկության հետազոտական ​​կենտրոնի տնօրեն։ Այն Մեծ Բրիտանիայում պտղի բժշկության առաջին բաժանմունքն էր և նրա հետազոտական ​​և դասավանդման ծրագիրը Քինգի քոլեջի հիվանդանոցը դարձրել են կարևոր կենտրոն բժշկության այս ոլորտում ։ Հեղինակ է հազարից ավելի հոդվածների գիտական ​​ամսագրերում, ավելի քան երեսուն գրքերի ու մենագրությունների ։
Հեռուստատեսությամբ
BBC հեռուստաշոու «Կյանքը ծնվելուց առաջ» (Life Before Birth)նվիրված հիմնականում Կիպրոս Նիկոլայիդիսի աշխատանքին
Արտաքին հղումներ
Կատեգորիա:Հույն բժիշկներ Կատեգորիա:Գինեկոլոգներ
Թուրք գրականություն
Թուրք գրականության (Türk edebiyatı or Türk yazını) ձևավորման համար հիմք են հանդիսանում այն բանավոր ստեղծագործություններն ու գրավոր տեքստերը, որոնք գրված են թուրքերենով ինչպես իր օսմանյան ոճով, այնպես էլ Ժամանակակից Թուրքիայի խոսակցական լեզվով։ Օսմանյան թուրքերենը, որը ձևավորում է գրավոր ստեղծագործությունների մեծ մասի հիմքը, կրել է պարսկերենի և արաբերենի ազդեցությունը։ Օգտագործվել է Օսմանյան թուրքերենի այբուբենը ։
Թուրքական գրականությունը ունի մոտավորապես 1300 տարվա պատմություն։ Գրավոր թուրքերենի հնագույն արձանագրությունները Օրհոնյան գրերն են, որոնք 7-րդ դարում հայտնաբերվել են կենտրոնական Մոնղոլիայում գտնվող Օրհոնյան գետի հովտում։ Հետագայում՝ 9-11-րդ դարերում, Կենտրոնական Ասիայի թուրք քոչվորական ժողովուրդների մոտ զարգանում է բանավոր բանահյուսության ավանդույթները, ինչպիսին են, օրինակ՝ ժամանակակից թուրքերի լեզվական և մշակութային նախնի՝ օղուզ թուրքերի «Դեդե Քորքուդի գիրքը» կիրգիզ ժողովրդի «Մանաս» էպոսը։
Ծանոթագրություններ
Կատեգորիա:Թուրքերեն գրականություն
Ամերիկյան ֆուտբոլ
Ամերիկյան ֆուտբոլ (American football), թիմային, ոչ օլիմպիական սպորտաձև։ Խաղի համար օգտագործվում է ձվաձև գնդակ։ Խաղի նպատակն է նշված ձվաձև գնդակը հասցնել հակառակորդ թիմի վերջնագոտի (անգլ.` end zone) և այդ կերպ միավորներ վաստակել։ Գնդակը վերջնագոտի հասցնելու համար ֆուտբոլիստը կարող է ընտրություն կատարել հետևյալ տարբերակների միջև`
Խաղն անցկացվում է 120 յարդ (110 մետր) երկարությամբ և 53 1/3 յարդ (49 մետր) լայնությամբ ուղղանկյուն կանաչապատ դաշտում։ Թիմերի այսպես կոչված «դարպասները» իրենցից ներկայացնում են 10 ֆուտ (3 մետր) բարձրությամբ երկու զուգահեռ հենասյուններ, որոնց միջև ընկած հեռավորությունը կազմում է 18,6 ֆուտ (5,7 մետր)։
Խաղի ժամանակը բաղկացած է 4 հատ 15 րոպեանոց քառորդներից։ Հավասար հաշվի դեպքում տրվում է լրացուցիչ ժամանակ՝ օվերթայմ, որի տևողությունը նույնպես 15 րոպե է։
Սպորտաձևը հատկապես տարածված է Միացյալ Նահանգներում։ Կանադայում գործում է կանադական ֆուտբոլը, որի կանոնները մի փոքր տարբերբերվում է ամերիկյանից։ ԱՄՆ-ում կան ամերիկյան ֆուտբոլի ավագ դպրոցի, համալսարանային և պրոֆեսիոնալ մակարդակներ, որոնց կանոնները շատ աննշան են միմյանցից տարբերվում ։ Ամենաառաջնակարգ լիգան այս սպորտաձևում համարվում է ԱՄՆ-ի Ֆուտբոլի ազգային լիգան (National Football League, կրճատ՝ NFL)։
Ամերիկյան և կանադական ֆուտբոլների տարբերությունները կանոնների և մարզադաշտի չափերի միջև են ։ Երկու սպորտաձևերն էլ համարվում են ռեգբիի և սովորական ֆուտբոլի սկզբնական տարբերակները։
Խաղի ստղծման պատմություն
Ամերիկյան ֆուտբոլ խաղը ստեղծվել է ֆլորենտական կալչո սպորտաձևից ։ Ամերիկյան ֆուտբոլը առաջին անգամ խաղացել են 1869 թվականի, Նոյեմբերի 6-ին Ռուդգերսի և Պրինկետոնի միջև։ Այդ խաղում խաղացին երկու թիմեր 25-ական խաղացողներով, օգտագործվում էր կլոր գնդակ, և նման համադրություն ուներ ռեգբիի և ֆուտբոլի կաննոների հետ; գնդակը չի կարող վերցրել ու տեղափոխել, սակայն դա կարող էր անել հարվածելով կամ ուժեղ հարվածերով ոտքով, ձեռքերով, գլխով կամ այլ կողմերով ամենա հարմար տարբերակն է առաջխաղացման և մրցակիցի դեմ գոլ հեղինակելու համար։ Ռուտգերսը հաղթեց խաղը 6-4 հաշավով ։
Քոլեջի ուսանողները խաղը շարունակում էին խաղալ մի քանի տարի, որը համապատասխանում էին խաղում օգտագործելով ընդունող դպրոցի կանոնները։ Ներկայացուցիչները Յալեի, Կոլումբիայի, Պրինկետոնի և Ռուտգերսի հանդիպել էն 1873 թվականի, հոկտեմբերի 19-ին ստեղծելով կանոնների ստանդարտ շարք որով պետք էր բոլոր դպրոցները հավատարիմ մնային։ Թիմերը սահմանեցին 20 խաղացողներ յուրաքանչյուրը, և դաշտերում նշեցին 400-ից 250 ֆուտերը։ Հարվարդը ձեռնպահ էր կոնֆերանսում, քանի որ նրանք ավելի շատ հավանում էին ռեգբիի ոճի խաղը, որ թույլը թույլ էր տալիս աշխատել գնդակով ։
Արտաքին հղումներ
Կատեգորիա:Թիմային մարզաձևեր Կատեգորիա:Ամերիկյան ֆուտբոլ
Իրինա Խակամադա
Իրինա Խակամադա (Ирина Муцуовна Хакамада, ), ռուս քաղաքական գործիչ և հրապարակախոս, տնտեսագիտության թեկնածու, գրող, ռադիո- և հեռուստահաղորդավարուհի։ Պետական դումայի երեք գումարումների պատգամավոր (1993-2003), «Աջ ուժերի միություն» քաղաքական կուսակցության համանախագահ (1999-2003), Ռուսաստանի Դաշնության նախագահի թեկնածու (2004), «Ռուսաստանի նախագահին առընթեր քաղաքացիական հասարակության զարգացման և մարդու իրավունքների խորհրդի» անդամ (2012 թվականից)։
Հոր ազգանունն է վերցրել Կոնստանտին Բորովոյի խորհրդով (մինչ այդ եղել է Իրինա Զլոբինա) ։
Կենսագրություն
Ծնվել է 1955 թվականի ապրիլի 13-ին Մոսկվայում։ Հայրը՝ Մուցուո Խակամադան (袴田陸奥男, ճապոներեն արտասանությամբ՝ Հաքամադա) ճապոնացի կոմունիստ էր, գաղթել է Խորհրդային Միություն 1939 թվականին ։ Մայրը՝ Նինա Սինելնիկովան ուներ ռուսական, հայկական և լեզգինական արմատներ, աշխատում էր որպես անգլերենի ուսուցչուհի։
Արյունակից ավագ եղբայրը՝ Սիգեկի Հակամադան (袴田茂樹) Տոկիոյի Աոյամա համալսարանի պրոֆեսոր է։
Կրթությունը բարձրագույն է, ավարտել է Պատրիս Լումումբայի անվան ժողովուրդների բարեկամության համալսարանը։ Թեկնածուական ատենախոսությունը պաշտպանել է Մ․ Վ․ Լոմոնոսովի անվան Մոսկվայի պետական համալսարանի տնտեսագիտության ֆակուլտետում։ 1983 թվականին ստացել է դոցենտի գիտական աստիճան «քաղաքական տնտեսագիտություն» մասնագիտության համար։ Տիրապետւմ է անգլերեն և ֆրանսերեն լեզուներին։
1980 թվականին եղել է ՌԽՖՍՀ ԳՀԻ Պետպլանի կրտսեր գիտաշխատող։
Մինչ 1990-ականների սկիզբը զբաղվել է գիտական և դասախոսական աշխատանքներով։ Եղել է «Системы + программы» կոոպերատիվի ղեկավարներից մեկը, Տեղեկատվական-վերլուծական կենտրոնի տնօրենը, Ռուսական ապրանքահումքային բորսայի խորհրդի անդամը և գլխավոր փորձագետը։
Քաղաքական գործունեություն
1984-1989 թվականներին՝ ԽՄԿԿ անդամ։
1992-1994 թվականներին Պետական դումայի առաջին գումարման պատգամավոր։
1995-1999 թվականներին «Ընդհանուր գործ» հասարակական շարժման նախագահ, վերընտրվել է Պետական Դումայի երկրորդ գումարման պատգամավոր։ 1997 թվականին Պետական դումայում ընտրվել է Փոքր ձեռնարկատիրության աջակցության և զարգացման պետական կոմիտեի նախագահ։ Եղել է Ռուսաստանի կառավարության օպերատիվ հարցերի կոմիտեի անդամ, տնտեսական բերափոխումների կոմիտեի անդամ։ ԱՊՀ երկրներում տնտեսական բարեփոխումների, փոքր ձեռնարկատիրության աջակցության և զարգացման կոմիտեի անդամ։ Այս պաշտոնում էլ, ըստ «Московский комсомолец» թերթում Ալեքսանդր Խեյնշտեյնի արտահայտած կարծիքի, չարաշահել է դիրքը՝ օգնելով իր ամուսնու ընկերությանը։
1999-2003 թվականներին «Աջ ուժերի միություն» (ԱՈՒՄ) կուսակցության համանախագահ, վերընտրվել է Պետական դումայի երրորդ գումարման պատգամավոր, Պետդումայի փոխնախագահ, «Աջ ուժերի միության» խմբակցության անդամ։
2003 թվականին Իրինա Խակամադան չի կարողացել անցնել Պետդումայի 4-րդ գումարում։
2004 թվականին առաջադրել է իր թեկնածությունը Ռուսաստանի Դաշնության նախագահի պաշտոնում և հավաքել է 3.84% ձայն։
2004 թվականից Ռուսական դեմոկրատական «Մեր ընտրությունը» կուսակցության նախագահ։ 2008 թվականին դուրս է եկել կուսակցությունից սեփական որոշմամբ՝ բացատրելով, որ դադարեցնում է քաղաքական գործունեությունը։
2016 թվականին ընդգրկվել է քաղաքական «Աճի կուսակցության» խորհրդի անդամների կազմում ։ Պետդումայի 7-րդ գումարման ընտրություններում առաջադրվել է որպես պատգամավոր «Աճի կուսակցությունից» ։
Պետդումայի պատգամավոր
1995 թվականին «Թայմ» ամսագիրը Իրինա Խակամադային ընդգրկել է 21-րդ դարի 100 հայտնի կանանց շարքում։ 1977-1999, 2001-2005 թվականների սոցիոլոգիական հարցումների արդյունքներով՝ անվանվել է տարվա կին, իսկ 1999 և 2002 թվականին հաղթել է այդ անվանակարգում։ 2005 թվականին առաջադրվել է Խաղաղության Նոբելյան մրցանակի թեկնածու։
2002 թվականին մասնակցել է ՄԱԿ-ի Գլխավոր ասամբլեայի 57-րդ նստաշրջանին։
Հասարակական դիրքորոշում
2014 թվականի ապրիլի 25-ին «Էխո Մոսկվի» ռադիոյի «2014» ծրագրին տված հարցազրույցին Ղրիմի Հանրապետությունը Ռուսաստանին միացումը «անեքսիա» է անվանել։ Նույն հարցազրույցին հայտարարել է, որ Ռուսաստանը Ուկրաինայից Ղրիմը վերցրել է, որպեսզի կոնսոլիդացնի ազգը ։
Արտաքին հղումներ
Կատեգորիա:Ռուս քաղաքական գործիչներ Կատեգորիա:Ռուս հասարակական գործիչներ Կատեգորիա:Ռուս տնտեսագետներ Կատեգորիա:Ռուս գրողներ Կատեգորիա:Ռուս լրագրողներ Կատեգորիա:Ռուսաստանի պետական դումայի անդամներ Կատեգորիա:Հայկական ծագմամբ ռուսներ Կատեգորիա:ԽՄԿԿ անդամներ Կատեգորիա:Տնտեսագիտության թեկնածուներ Կատեգորիա:Ռուս կին քաղաքական գործիչներ Կատեգորիա:Մոսկվայի պետական համալսարանի շրջանավարտներ Կատեգորիա:Ռուսաստանի Դաշնության Պետական դումայի 1-ին գումարման պատգամավորներ Կատեգորիա:Ռուս հրապարակախոսներ Կատեգորիա:Ռուս հաղորդավարուհիներ Կատեգորիա:Ռուս դիզայներներ
Ունդվա
Ունդվա (Undva), գյուղ Էստոնիայի Սաարեմաա նահանգի Կիհելկոննա շրջանում։
2011 թվականի տվյալներով գյուղում բնակվում էր 7 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Կիհելկոննա շրջանի բնակավայրեր Կատեգորիա:Էստոնիայի գյուղեր
Վալերի Մարտիրոսյան
Վալերի Հակոբի Մարտիրոսյան, հայ մաթեմատիկոս։ Ֆիզմաթ գիտությունների դոկտոր (1990), պրոֆեսոր (1992), ՀՀ ԳԱԱ թղթակից անդամ 2006 թվականից։
Կենսագրություն
1966-1971 թվականներին սովորել է Երևանի պետական համալսարանի մաթեմատիկայի ֆակուլտետում։ 1974-1981 թվականներին աշխատել է ՀՀ ԳԱԱ Մաթեմատիկայի ինստիտուտում, 1992-2001 թվականներին՝ ԵՊՀ մաթեմատիկայի ֆակուլտետում, 2011-2012 թվականներին՝ ՀՀ ԳԱԱ մաթեմատիկայի ինստիտուտի տնօրեն, 2011 թվականից Երևանի պետական համալսարանի մաթեմատիկայի ֆակուլտետի ֆունկցիայի տեսության ամբիոնի պրոֆեսոր։ Հայ մաթեմատիկոսների միության անդամ է ։
Ծանոթագրություններ
Կատեգորիա:Հայ մաթեմատիկոսներ Կատեգորիա:Մաթեմատիկոսներ այբբենական կարգով Կատեգորիա:1949 ծնունդներ Կատեգորիա:Փետրվարի 8 ծնունդներ Կատեգորիա:Գանձակ քաղաքում ծնվածներ Կատեգորիա:ՀՀ ԳԱԱ թղթակից անդամներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ Կատեգորիա:ԵՊՀ դասախոսներ
Ամերիկյան կենդանիներ
Ամերիկյան կենդանիներ, 2018 թվականին ռեժիսոր Բարտոմ Լեյտոնոմի կողմից նկարահանված բրիտանա-ամերիկյան արտադրության քրեական դրամա։ Ֆիլմը հիմնված է իրական պատմության վրա և ներկայացնում է 2004 թվականին՝ Կենտուկիի Լեքսինգթոն քաղաքի Տրանսիլվանիայի համալսարանում տեղի ունեցած գրադարանային կողոպուտը։
Սյուժե
Ֆիլմի գլխավոր հերոսները չորս մտերիմ ընկերներ են, որոնք միասին ապրում էին Միացյալ Նահանգների ամենավտանգավոր թաղամասերից մեկում։ Նրանք միասին գնում էին դպրոց, բայց, որպես կանոն, դպրոց չէին հասնում, գողանում էին հեծանիվներ, ավելի փոքր երեխաների նախաճաշը, փոքր խանութից քաղցրավենիք։ Հիմնական հերոսները մեծացել ու դարձել էին իսկական հանցագործներ, որոնք ծրագրել էին ԱՄՆ-ի պատմության ամենախոշոր կողոպուտներից մեկը։ Նրանք ծրագրել էին հափշտակել աշխարհի ամենաթանկ գրքերից մեկը՝ Ջոն Ջեյմս Օդյուբոնի «Ամերիկայի թռչունները»։
Արտադրություն
Նկարահանումները սկսվել են 2017-ի փետրվարին՝ Հյուսիսային Կարոլինայի Շարլոտ քաղաքում։ Ֆիլմի շատ դրվագներ նկարահանվել են Դևիդսոնի քոլեջի տարածքում   ։
Էկրանավորում
Ֆիլմի պրեմիերան տեղի է ունեցել 2018 թվականի հունվարի 19-ին՝ «Սանդենս» կինոփառատոնում ։ Ֆիլմի տարածման արտոնություն գնել են երկու խոշոր ընկերություններ՝ 3 միլիոն դոլարով։ Ֆիլմը թողարկվել է 2018 թվականի հունիսի 1-ին ։
Ծանոթագրություններ
Կատեգորիա:Ամերիկյան ֆիլմեր Կատեգորիա:Անգլերեն ֆիլմեր Կատեգորիա:2018 ֆիլմեր Կատեգորիա:Ամերիկյան քրեական դրամա ֆիլմեր Կատեգորիա:2018 դրամա ֆիլմեր
Ֆաբրո
Ֆաբրո (Fabro), կոմունա Իտալիայում, գտնվում է Ումբրիա մարզի Տեռնի գավառում ։
Նովոսյոլկա (գյուղ, Չեռնյախովսկի շրջան)
Նովոսյոլկա (Новосілка), գյուղ Ուկրաինայի Ժիտոմիրի մարզի Չեռնյախովսկի շրջանում։
Ֆաբրո
Բնակչությունը կազմում է 2696 մարդ (2008), բնակչության խտությունը՝ 79 մարդ/կմ²։ Տարածքը կազմում է 34 կմ²։ Փոստային ինդեքս՝ 5015։ Հեռախոսային կոդ՝ 0763։
Նովոսյոլկա (գյուղ, Չեռնյախովսկի շրջան)
2001 թվականի տվյալներով Նովոսյոլկա գյուղում բնակվում էր 644 մարդ։ Բնակավայրը զբաղեցնում է 1258 կմ² տարածք։ Բնակչության խտությունը կազմում էր 511,92 մարդ/կմ²։
Ֆաբրո
Ժողովրդագրություն
Բնակչության աճը
Նովոսյոլկա (գյուղ, Չեռնյախովսկի շրջան)
Արտաքին հղումներ
Կատեգորիա:Ուկրաինայի Ժիտոմիրի մարզի Չեռնյախովսկի շրջանի բնակավայրեր Կատեգորիա:Ուկրաինայի գյուղեր
Կոլյուպանովկա (գյուղ, Սուրսկի շրջան)
Կոլյուպանովկա (Колюпановка), գյուղ Ռուսաստանի Ուլյանովսկի մարզի Սուրսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուլյանովսկի մարզի Սուրսկի շրջանի բնակավայրեր
Մալայա Նեկլինովկա (Նեկլինովսկի շրջան)
Մալայա Նեկլինովկա (Малая Неклиновка), գյուղ Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Բոլշենեկլինովսկի գյուղական համայնքի կազմի մեջ։
Կատեգորիա:Ռոստովի մարզի Նեկլինովսկի շրջանի բնակավայրեր Կատեգորիա:Ռուսաստանի գյուղեր
Անհանգստություն (պատմվածք)
«Անհանգստությունը», գիտաֆանտաստիկ պատմվածք՝ Արկադի ը Բորիս Ստրուգացկիների։ Մտնում է Միրե Պոլուդնիայի ցիկլի մեջ։ Առաջին տարբերակն է «Խխունջը լանջի վրա»։ Ներկայիս տարբերակը դեռևս չի ստուգվել Փորձառու դասականների կողմից և կարող է նշանակալի տարբերվել այն տարբերակից, որը ստուգվել է 2014 թվականի սեպտեմբերի 6-ին։
Սյուժե
Պատմվածքի գործողությունները տեղի են ունենում Պանդորա մոլորակում, որն ուսումնասիրում են երկրաբնակները 22-րդ դարում։ Սյուժեն բաժանված է երկու մասի։ Առաջինում կենսաբան Միխայիլ Սիդորովը՝ մականունը Ատոս, ջարդվել էր Պանդորայի անտառների մոտ, ապրում էր աբորիգենների հետ և փորձում էր փախչել յուրայինների մոտ։ Երկրորդում պատմվում է հետազոտական բազայի մասին, որտեղ տնօրեն է Ատոսի ընկեր Պոլ Գենտրիխը և որտեղ անհասկանալի պատճառներով թռել էր նշանավոր տիեզերագնաց Լեոնիդ Գորբովսկին։
Ստեղծման և հրատարակման պատմությունը
Պատմվածքը գրվել է 1865 թվականին, որպես Միրե Պոլուդնյաի ցիկլի մաս, արդեն ընթերցողին հայտնի հերոսներով. Լեոնիդ Գորբովսկի, Ատոս Սիդորով, Պոլ Գենրիխ։ Հենց այդ ժամանակ էլ հեղինակները պատմվածքը համարեցին անհաջող և ձևափոխեցին։ Նրանք փոխեցին գլխավոր հերոսների անունները, թողեցին «Անտառի մասին» գլուխը և գրեցին գլուխները կաֆկայան ոճով՝ որոշակի ուղղվածությամբ։ Այդպես առաջացավ Միրե Պոլուդնյաի հետ կապ չունեցող «Խխունջը լանջի վրա» պատմվածքը իր բարդ հրատարակչական ճակատագրով։ Անհանգստություն պատմվածքը արխիվ էր տեղափոխված և հրատարակել թույլատրվեց միայն 1990 թվականին ։
Սկանդալ «Ավատորի» հետ
«Ավատոր» ֆիլմի երևան գալուց հետո, որտեղ խոսվում էր Պանդորա մոլորակի անտառները յուրացնելու մասին երկրաբնակների կողմից, ռուսական մամուլում տարածվեցին լուրեր, որ Բորիս Ստրուգացկին մեղադրում էր ֆիլմը ստեղծողներին գրագողության մեջ ։ Թեժ սկանդալից հետո Բորիս Նատանովիչը այդ լուրերը կատեգորիկ հերքեց ։
Վաղինակ Զաքարյան (ԽՍՀՄ հերոս)
Վաղինակ Սիմոնի Զաքարյան  (]), Խորհրդային Միության հերոս (հետմահու, 27․06․1945), գվարդիայի ավագ լեյտենանտ։
Պարգևներ
Պարգևատրվել է Լենինի, Կարմիր աստղի, Հայրենական պատերազմի 1-ին աստիճանի, Կարմիր դրոշի շքանշաններով։
Ծանոթագրություններ
Կատեգորիա:Երկրորդ համաշխարհային պատերազմին մասնակցած հայեր
Տխլենի սովորական
Տխլենի սովորական (Córylus avellána), պատկանում է կեչազգիների ընտանիքին։ Ունի 2-5 մ բարձրություն։ Կեղևը հարթ է և բաց գույնի, իսկ ընձյուղները գորշամոխրավուն են, ճյուղերը՝ կարմրագորշավուն։ Տերևներն ունեն 5-9 սմ երկարություն։ Ծաղիկները բաժանասեռ են։ Ծաղկում է մարտին, իսկ պտուղները հասունանում են օգոստես-սեպտեմբեր ամիսներին։ Աճում է հիմնականում չափավոր խոնավ և հարուստ հողերում։
Ճյուղերը ծածակված են մոխրավուն կեղևով։ Երիտասարդ ընձյուղները չորսանկյունանի են, մերկ կամ մազմզուկապատ։ Տերևները վերևի կողմից մուգ կանաչ են, մերկ, ներքևի կողմից` բաց գույնի կամ կապտականաչ։ Ծաղիկները ծոցային են, երկուական, վարդամանուշակագույն։ Չի վնասվում անգամ ամենաուժեղ սառնամանիքներից։ Լավ է աճում բոլոր տիպի հողերում։ Հեռանկարային է հակաէրոզիոն տնկարկների համար, քանի որ մեծ քանակությամբ արմատային մացառներ է տալիս։ Դեկորատիվ է, կարելի է օգտագործել կանաչ շինարարության բնագավառում։
Պտուղներն օգտագործում են հրուշակեղեցնի արդյունաբերության մեջ, դրանց միջուկը պարունակում է 58-60 տոկոս ճարպեր, 16-18 տոկոս սպիտակուցներ, 15-20 տոկոս ածխաջրեր, 4.3 տոկոս երկաթ, 4-9 մգ տոկոս B վիտամին։
Տարածում
Տարածված է Կովկասում, Հյուսիսային Սկանդինավիայում, Սիրիայում, Հյուսիսային Իրանում, Փոքր Ասիայում։ Հանդիպում է նաև Զանգեզուրում։
Արտաքին հղումներ
Կատեգորիա:Կեչազգիներ Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ Կատեգորիա:Չվտանգված տեսակներ
Մաքս Վեբեր
Մաքսիմիլիան Կարլ Էմիլ Մաքս Վեբեր (Maximilian Carl Emil Weber, ապրիլի 21, 1864 Էրֆուրտ, Պրուսիա - հունիսի 14, 1920, Մյունխեն, Գերմանիա), գերմանացի սոցիոլոգ, փիլիսոփա, և քաղաքական տնտեսագետ ։ Վեբերի գաղափարները ունեին 19 –րդ դարի գերմանական լիբերալիզմին հատուկ ազգայնական երանգ։ Նրա գաղափարները մեծ ազդեցություն են ունեցել հասարակական գիտությունների, հատկապես՝ սոցիոլոգիայի զարգացման գործում։ Էմիլ Դյուրկհեյմի և Կառլ Մարքսի հետ նա հանդիսանում է սոցիոլոգիական գիտությունների հիմնադիրներից։ Կրել է Հայնրիխ Ռիկկերտի, Իմանուիլ Կանտի և Ֆրիդրիխ Նիցշեյի ազդեցությունը։
Կենսագրություն
Գերմանացի հայտնի սոցիոլոգ Մաքս Վեբերը ծնվել է 1864 թվականին Գերմանիայի Էրֆուրտ քաղաքում։ Նրա հայրը իրավաբան էր, իսկ մայրը զբաղվում էր կրոնի խնդիրներով և սոցիալական հարցերով։ Երբ Մաքսը հինգ տարեկան էր, ընտանիքը տեղափոխվեց Բեռլին։ Այդ քաղաքը մեծ դեր խաղաց Վեբերի կյանքում։ Այստեղ ծնողների աշխատասենյակում երիտասարդ Վեբերը ծանոթացավ մտավորականության ներկայացուցիչների՝ փիլիսոփաների, պատմաբանների, տնտեսագետների, իրավագետների, հոգեբանների հետ։ Նրանցից էին Դիլթեյը, Մոմզեն, Տրեյչկեն, Զիբելը։ Կասկած չկա, որ այդ ծանոթությունները և հանդիպումները նպաստում էին ապագա գիտնականի հանրագիտարանային հետաքրքրությունների արթնացմանը։
Կրթություն
1882 թ. Վեբերն ընդունվում է Հայդելբերգի համալսարանի իրավաբանական ֆակուլտետ՝ այն ժամանակների գերմանական լավագույն համալսարաններից մեկը։ Իրավագիտությունից բացի ուսումնասիրում է փիլիսոփայություն, պատմություն, տնտեսագիտություն, աստվածաբանություն, այսինքն՝ այն առարկաները, որոնց շրջանակներում նա հետագայում զբաղվեց գիտական գործունեությամբ, ընդ որում՝ դրանցից յուրաքանչյուրով խորապես։ Իրավաբանական ֆակուլտետում երեք կիսամյակ սովորելուց հետո Վեբերը զորակոչվեց զինվորական ծառայության։ Նա մեկ տարի ծառայեց որպես զինվոր, այնուհետև կայսերական բանակում՝ որպես սպա, ինչով միշտ անչափ հպարտանում էր։ 1884 թ. նա վերսկսեց ուսումը՝ սկզբում Բեռլինի, այնուհետև Հետինգենի համալսարաններում։
Աշխատանք
1886 թ. հանձնում է իրավագիտության առաջին քննությունները։ Դրանից հետո նա ակտիվորեն զբաղվում է քաղաքականությամբ՝ մտնելով Սոցիալական քաղաքականության ընկերություն, որի կազմում էին համալսարանի մտավորականության ներկայացուցիչները, ովքեր հետաքրքրվում էին հասարակական կյանքի համապատասխան հարցերով։ 1890-1892 թթ. ընկերության խնդրանքով անցկացնում է փորձնական սոցիոլոգիական հետազոտություն՝ Արևելյան Պրուսիայում գյուղացիների և գյուղատնտեսական բանվորների դրության վերաբերյալ։
Գիտական գործունեություն
Մաքս Վեբերի ամենայատնի աշխատությունների թվին են պատկանում «Բողոքականության էթիկան և կապիտալիզմի ոգին», «Տնտեսություն և հասարակություն», «Քաղաք», «Համաշխարհային կրոնների տնտեսական էթիկան», « Սոցիոլոգիական հիմնական հասկացություններ» և այլ աշխատանքներ ։
Քաղաքի տիպեր
Վեբերն իր աշխատության մեջ առանձնացրել է քաղաքի հետևյալ տիպերը.
Վեբերը ընդգծում է, որ անցումը գյուղատնտեսական քաղաքի տիպից դեպի քաղաք-սպառողներ, քաղաք-արտադրողներ և տնտեսական քաղաք, հոսուն էր։ Հատկանշական է, որ երբեմն հենց ինքը՝ քաղաքը, կարող էր բաժանված լինել տիպերի, և ոչ բոլոր տեղերում դրանք կարող էին բաժանվել աշխարհագրորեն։ Հաճախ մի տիպը հենվում էր մյուսի վրա։ Օրինակ՝ Հարավային Հնդկաստանում քաղաք-էլիտան տեղակայված էր տնտեսական քաղաքի կողքին ։
Միջնադարյան արևմտյան քաղաք և ասիական՝ արևելյան քաղաք
Արևմտաեվրոպական քաղաքային տիպի բնորոշման ժամանակ, Վեբերը հաշվի էր առնում նաև քաղաքական-զինվորական համակարգի գործոնը, ընդգծելով, որ, ի տարբերություն՝ Արևելյան քաղաքների, Արևմուտքը, սկսած դեռևս անտիկ վաղ շրջանից, զինված քաղաքային միություն էր։ Եվրոպական քաղաքն առաջացավ՝ հիմքում ունենալով այնպիսի միություն, որը տնտեսապես հնարավորություն ուներ ինքնուրույն զինվել, զարգացնել զինվորական արվեստը և իրականացնել թշնամիներից պաշտպանությունը։ Արևմտաեվրոպական քաղաքների զինվորական կազմակերպության առանձնահատկությունը, ընդգծում էր Վեբերը, ուներ որոշիչ նշանակություն, հենց սրանով է բացատրվում Արևմուտքում (և ոչ միայն այնտեղ) կորպորատիվ և ինքնավար համայնքների գոյությունը ։
Բողոքականության էթիկան և կապիտալիզմի ոգին
Վեբերի «Բողոքականության էթիկան և կապիտալիզմի ոգին» հայտնի աշխատությունը ժամանակակից կապիտալիզմի երևան գալու լավագույն վերլուծություններից մեկն է։ Այս աշխատությունը համարվում է սոցոլոգիական մտքի հեղափոխություն և հնարավորություն է տալիս շատ պատմաբանների բացատրելու, թե ինչու է կապիտալիզմը Եվրոպայում և ԱՄՆ-ում ավելի լավ է գոյատևում, քան ուրիշ երկրներում։ Բողոքական աշխատանքային էթիկան կրոնապես հիմնարար վարդապետություն է աշխատանքի առաքինության, բարեխիղճ և ջանասիրաբար աշխատելու անհրաժեշտության մասին։ Վեբերի կարծիքով՝ բողոքական աշխատանքային բարոյագիտությունը մարդուն տրված չէ ի բնէ, այլ համարվում է երկարատև ուսուցման, դաստիարակության արդյունք։ Այն կարող է երկար ժամանակ պահպանվել միայն այն դեպքում, երբ ազնիվ աշխատանքը բերում է նյութական և բարոյական «վարձատրություն» ։
Վեբերը մանրամասն քննության է առնում հետազոտության տվյալները, որոնք արտացոլում են բողոքականների և կաթոլիկների տարբերությունը սոցիալական տարբեր հարթություններում։ Հիմնական տվայլների համաձայն, որոնք հավաքվել են Գերմանիայում, Հոլանդիայում և Ավստրիայում, նա գալիս է այն եզրակացության, որ բողոքականները գերակշռում են կապիտալի սեփականատերերի կողքին և ունեն բարձր որակավորում ունեցող աշխատողներ քանակ։ Բացի դա, ակնհայտ է և կողմնորոշումը կրթության մեջ. եթե կաթոլիկների մոտ գերակշռում են հումանիտար կրթությամբ մարդիկ, ապա բողոքականների մեջ գերակշռում են «բուրժուական» կյանքին պատրաստվողները՝ տեխնիկական կրթությամբ։ Նա այս ամենը բացատրում է իր ուրույն տեսակետից՝ գործընթացը դիտարկելով սկզբնական դաստիարակությունից։ Ինչպես նաև նկատում է, որ կաթոլիկները, չգրավելով կարևորագույն պաշտոններ քաղաքականության մեջ և առևտրում, հերքում են այն հակվածությունը, որ ազգային և տարածաշրջանային փոքրամասնությունները կապիտալիզմի շրջանակներում գտնվում են «աստվածացվող» խմբում։
Կապիտալիզմի ոգին Վեբերը ընկալում է որպես պատմական իրադարձություններում ձևավորված կապերի համալիր, որը մենք իմաստային կերպով դիտարկում ենք մի ամբողջականության մեջ՝ մշակութային կարևորության տեսանկյունից։ Նա գրում է. «Կապիտալիզմ համարում ենք տնտեսական այն գիտությունը, որը հիմնված է շահույթի ակնկալիքի վրա` հնարավոր փոխանակման միջոցով, համերաշխ ձեռքբերմամբ»։ Այսպիսի կապիտալիզմը, երբ տնտեսական գործունեությունը իրապես կողմնորոշված է եկամուտների կառավարմանը և գումարային ծախսերի արտահայտմանը, գոյություն է ունեցել և ունի Չինաստանում, Հնդկաստանում, Բաբելոնում, Եգիպտոսում, միջերկրածովյան հին պետություններում՝ միջին դարերում և նոր ժամանակներում։ Բայց միայն արևմուտքի կապիտալիզմն է ներկայացնում այնպիսի տիպեր, ձևեր և ուղղություններ, որոնք վաղ ժամանակներում չեն եղել։ Կապիտալիզմի արևմտյան տարբերակը որևէ տեղ հնում չի հիշատակվում. դա կողմնորոշումն է դեպի ապրանքային շուկա՝ «ազատ գործի ռացիոնալիստական կապիտալիստական կազմակերպություն»` այս տեսանկյունից անհրաժեշտ է ավելացնել  «ձեռնարկության բաժանումը տնային տնտեսությունից» և «ռացիոնալ  հաշվապահական հաշվետվություն», շեշտադրությունը գիտությունների և նրանց վրա հենված տեխնիկայի վրա, որոնց գործածությունը խրախուսում է օրենքի ռացիոնալական կառուցվածքը և կողմորոշումը։ Այսպիսով, եվրոպական կապիտալիզմի ուրույն տարբերակը հանդես է գալիս իր ռացիոնալիզմով և որի ակունքները փորձում է սահմանել Վեբերը ։
Իր հետագա հետազոտություններում Վեբերը հանգում է այն եզրակացության, որ այնպիսի մակարդակի վրա, ինչպիսին ռացիոնալիստական տեխնիկան և ռացիոնալական իրավունքն է, տնտեսական ռացիոնալիզմը կախված է մարդկանց նախատրամադրվածությունից և գործնական տեսակի ռացիոնալ կենսական վարքից անցման հնարավորությունից։ Այնտեղ, որտեղ հոգեբանական որոշակի գործոններ ծառայում են այդ անցման խոչընդոտմանը, կենցաղային ռացիոնալիստական կենսական վարքի զարգացումները նույնպես հրահրում են ներքին լուրջ խնդիրներ։ Հնում այդ հոգեբանական գորոծնները ձևավորվել են «կրոնական գաղափարախոսությամբ և նրանում  արմատավորված պարտականությունների բարոյագիտությամբ»  ։
Նա կարծում է, որ կապիտալիզմը եղել է «արևմտյան մտածողության» արգասիք, որն ինքն իրենով բաղկացած է բազմաթիվ բաղադրիչներից։ Այդ բաղադրիչներից մեկը բողոքականության բարոյագիտությունն է, որի կարևորագույն ազդեցությունը «կապիտալիզմի ոգու» ծագման համար՝ այն, ինչը Վեբերը անվանում է տնտեսական համակարգի հիմք։ Նա կապիտալիզմի ծագման պատճառը տեսնում է ոչ միայն կապիտալի կուտակման մեջ։ Պատճառն ընկած է ռացիոնալ մոտեցման մեջ. կապիտալիզմը իրենից ներկայացնում է ռացիոնալի հաղթանակ՝ ընդդեմ ավանդականության։ Ըստ Վեբերի, կապիտալիզմին հատուկ է կարգապահ աշխատուժը և կազմակերպված պաշտոնական հոսանքները։ Նա նկատում է, որ այս փաստերը ներկա են միայն Եվրոպայում և ինչ-որ չափով ուժեղ արտահայտված բողոքական հասարակություններում, ինչպիսիք են Անգլիան, Հոլանդիան, Գերմանիան, ուր ասկետիկ բողոքական խմբերը ունեցել են մեծ ազդեցություն։
Վեբերը կապիտալիզմը բաժանում է ավանդական և ժամանակակից մասերի՝ ելնելով ձեռնարկության կազմակերպման փորձից։ Նա գրում է, որ ժամանակակից կապիտալիզմը ամենուր հիմնվելով ավանդականի վրա պայքարել է նրա երևակումների դեմ՝ օրինակ բերելով Գերմանիայում աշխատանքի դիմաց վճարման ներմուծումը գյուղատնտեսության մեջ. գյուղատնտեսական աշխատանքները կրում են սեզոնային բնույթ, և բերքահավաքի ժամանակ նկատելի է աշխատանքի բավական մեծ ծանրաբեռնվածություն և անհրաժեշտ էր փորձել կանոնակարգել այդ աշխատանքները կատարված աշխատանքի դիմաց վճարելով, ինչը բարձրացնում է աշխատանքի որակը։ Բայց աշխատավարձի բարձրացումը՝ սերված ավանդական կապիտալիզմից, հրապուրում է մարդուն ավելի քիչ, քան աշխատանքի թեթևացումը։ Սրանում արտահայտված է մինչկապիտալիստական վերաբերմունքը աշխատանքի նկատմամբ։ Վեբերը կարծում է, որ կապիտալիզմի զարգացման համար անհրաժեշտ է մեծ չափով բնակչություն՝ շուկայում էժան աշխատուժ ապահովելու համար ։ Բայց ցածր աշխատավարձը ամենևին էլ նույնական չէ ցածր աշխատանքի հետ, նույնիսկ քանակական հարաբերությունների դեպքում աշխատանքի կատարողականությունը ընկնում է այն դեպքերում, երբ չեն ապահովվում ֆիզիկական գոյության կարիքները։ Ցածր աշխատավարձը չի արդարացնում իրեն և տալիս է հակառակ ցուցանիշը այն դեպքերում, երբ խոսքը որակյալ աշխատանքի մասին է՝ բարձր տեխնոլոգիական սարքավորումներով, նույնպես և այնտեղ, ուր անհրաժեշտ է զարգացնել պատասխանատվության զգացում, և այնպիսի կարգի մտածում, որի դեպքում աշխատանքը կդառնա ինքնանպատակ։ Աշխատանքի նկատմամբ այդպիսի վերաբերմունքը հատուկ չէ մարդուն կամ գուցե բարդանում է այն երկարատև դաստիարակության արդյունքում։ Այսպիսով, արմատական տարբերությունները ավանդական և ժամանակակից կապիտալիզմի միջև տեխնիկայի մեջ չէ, այլ մարդկային միջոցների և ախատանքի նկատմամբ ունեցած մարդու վերաբերմունքի   ։
Քննադատություն
Վեբերի տեսության քննադատները բողոքականության դերի մասին նշում են, որ կապիտալիզմի ծնունդը շատ բաներով է կապված կապիտալիզմի ոգու հետ՝ հայտնվելով և ծավալվելով բողոքական բարոյագիտության արդյունքում։ Վեբերի տեսության քննադատները բաժանվում են երկու խմբի։ Առաջին խումբը նրանք էին, ովքեր իրենց փաստարկները հիմնում են այն տեսակետի վրա, որ կապիտալիզմը մի քանի երկրներում բարեփոխումներից առաջ արդեն ծաղկում էր ապրում, և հայտնվել է այն երկրներում, ուր գերիշխող էր կաթոլիկ եկեղեցին:Մյուս խումբը հիմնավորում էր այն տեսակետը, որ կապիտալիզմի հիմնական շարժիչ ուժը ոչ թե ասկետիզմն է, այլ ռացիոնալիզմը    ։
Իտալացի պատմաբան և տնտեսագետ Ամինտորե Ֆանֆարին համաձայնում է Վեբերի հետ նրանում, որ կապիտալիզմը ծաղկել է բարեփոխումից հետո, բայց երբ հարցը գալիս է պատճառներին, այստեղ նրանց տեսակետները բաժանվում են։ Ֆանֆարին կարծում է, որ կապիտալիզմի ակունքները իտալական առևտրային ճանապարհներն են, որոնք ունեին կաթոլիկ եկեղեցու հովանավորությունը։ Ըստ նրա՝ ոչ մի կրոն մեծ ներդրում չունի կապիտալիզմի աճման մեջ համաշխարհային տնտեսության համակարգի գործընթացում։ Այսպիսով, ըստ Ֆանֆարի նոր բարոյագիտության ստեղծումը տնտեսագիտական հարթությունում պետք չէ դիտարկել որպես բողոքականության կամ այլ դավանանքի աշխատանք։ Վերածննդի և Բարեփոխման դարաշրջանների հեղափոխությունները, որոնք իրենց կարևոր ազդեցությունն ունեցան արվեստի, փիլիսոփայության, բարոյականության նորմերի փոփոխության, տնտեսության վրա՝ ընթանալով իրենց հունով ։
Ռիչարդ Թոունին՝ իր «Կրոնը և կապիտալիզմի ծագումը» աշխատության մեջ գրում է, որ բողոքականությունը հնարավորություն տվեց կապիտալիզմին հայտնվել ռիսկային գոտում և ներդրումներ անել։ Նա համաձայնում է Վեբերի հետ, որ կապիտալիզմը և բողոքականությունը կապված են միմյանց հետ։ Նա նկատում է, որ մինչև բարեփոխումները Վենետիկը, Ֆլորենցիան և հարավային Գերմանիան 15-րդ դարում լցված էին կապիտալիստական ոգով այնքանով, որքանով որ նրանք եղել են կոմերցիոն և ֆինանասական խոշոր կենտրոններ։ Կապիտալիզմի առաջընթացը Հոլանդիայում և Անգլիայում 16-17-րդ դարերում, ոչ թե պայմանավորված է նրանով, որ նրանք բողոքական երկրներ են, այլ բարձր տնտեսական ակտիվությամբ և ինչ-որ տեղ նաև աշխարհագրական մեծ հայտնագործություններով։ Որպես պատմաբան՝ Թոունին միագիծ կապ չի տեսնում կապիտալիզմի և բողոքականության միջև։ Նա կարծում է, որ վեբերյան դրույթները շատ հասարակ են բացատրելու համար պատմական գործընթացները, որովհետև պատմությունը գծագրություն չէ, և այս տրամաբանությամբ ցանկացած փորձ, դատապարտված է ձախողման։ Նա գրում է. բողոքական էթիկան՝ «աշխատանքի հանդեպ ունեցած իր խստությամբ, պատասխանատվությամբ և այլ գործոններով հանգեցրեց կապիտալիզմի առաջընթացին,սակայն միևնույն ժամանակ բողոքականությունը ինքը հանդիսացավ կապիտալիստական հասարակության ծնունդ» ։
Արտաքին հղումներ
Կատեգորիա:Գերմանացի փիլիսոփաներ Կատեգորիա:19-րդ դարի փիլիսոփաներ Կատեգորիա:Գերմանիայի քաղաքական գործիչներ Կատեգորիա:Գերմանացի պատմաբաններ Կատեգորիա:Հումբոլդտի համալսարանի շրջանավարտներ Կատեգորիա:Թոքաբորբից մահացածներ Կատեգորիա:Հայդելբերգի համալսարանի շրջանավարտներ Կատեգորիա:Գերմանացի սոցիոլոգներ Կատեգորիա:Գերմանացի գիտնականներ Կատեգորիա:Վիեննայի համալսարանի շրջանավարտներ Կատեգորիա:Գյոթինգենի համալսարանի շրջանավարտներ Կատեգորիա:Մյունխենի համալսարանի շրջանավարտներ Կատեգորիա:Գերմանացի տնտեսագետներ Կատեգորիա:Գերմանացի իրավաբաններ Կատեգորիա:Գերմանացի մարդաբաններ Կատեգորիա:Գերմանացի երաժշտագետներ Կատեգորիա:Բավարիայի գիտությունների ակադեմիայի անդամներ Կատեգորիա:Գերմանացի քաղաքագետներ
Միխայիլ Շոլոխով
Միխայիլ Ալեքսանդրովիչ Շոլոխով (Михаил Александрович Шолохов, ), ռուս արձակագիր, հրապարակախոս, Նոբելյան մրցանակի դափնեկիր (1965)՝ «Խաղաղ Դոն» վեպի համար։
Ծնվել է գյուղացու ընտանիքում, Ռոստովի մարզի Վյոշենսկի շրջանի Կրուժիլին խուտորում։ Մասնակցել է քաղաքացիական պատերազմին։ 1922 թ.-ին մեկնել է Մոսկվա, աշխատել որպես բեռնակիր, որմնադիր, հաշվետար։
Նրա առաջին պատմվածքները տպագրվել են մամուլում ու ամփոփվել «Դոնի պատմվածքներ» և «Լազուր տափաստան» ժողովածուներում (1926)։ Դրանք նշանակալից երևույթ էին 20-ականների խորհրդային գրականության մեջ։
Հայրենական մեծ պատերազմի տարիներին Շոլոխովը, որպես «Պրավդա»-ի թղթակից, եղել է ռազմաճակատի շատ տեղամասերում, հրապարակել հոդվածներ ու ակնարկներ («Դոնում», «Հարավում», «Կազակները» և այլն)։ Լայն ճանաչման է արժանացել հեղինակի «Ատելության գիտությունը» (1942) հրապարակախոսական պատմվածքը։ 1943-1944 թվականներին «Պրավդա» և «Կրասնայա զվեզդա» թերթերում տպագրվել են «Նրանք մարտնչում էին հանուն հայրենիքի» վեպի առանձին գլուխներ։
Գրվածքների հեղինակության հիմնահարցը
Շոլոխովը մեղադրվում էր իրեն միջազգային հռչակ բերած «Խաղաղ Դոն» վեպի գրագողության մեջ։ Շոլոխովի քննադատները պնդում էին, որ այն գրել է կազակ և հակաբոլշևիկ Ֆյոդոր Կրյուկովը, ով մահացել էր 1922 թվականին ։ 1928 թ. սկսված մեղադրանքների պատճառով Շոլոխովը խնդրում է «Պրավդա» թերթին՝ հնարավորություն ընձեռել ապացուցելու իր՝ վեպի հեղինակ լինելը։ Նա ներկայացնում է գրքի 3 հատորների ձեռագիր տարբերակները, ինչպես նաև 4-րդ գլխի նախագիծը։ 1929 թ. ձևավորված հատուկ հանձնաժողովը հաստատում է գրողի հեղինակային իրավունքները։ Մեղադրանքները շարունակվեցին 1960-ականներին, այս անգամ Ալեքսանդր Սոլժենիցինի կողմից։ Հավանաբար Ալեքսանդրը մեղադրում էր Շոլոխովին, քանի որ ցանկանում էր վրեժխնդիր լինել իր մի ստեղծագործության մասին վերջինիս արտահայտած բացասական կարծիքի համար ։ Երկրորդ համաշխարհայինի ժամանակ Շոլոխովի արխիվը ոչնչացվեց ռմբակոծության հետևանքով, միայն  4-րդ գլուխը պահպանվեց։ Այն գտնվում էր Շոլոխովի ընկերոջ՝ Վասիլի Կուդաշովի մոտ։ Վերջինիս մահից հետո այն անցավ Կուդաշովի այրուն։ Ձեռագիրը հայտնաբերվեց միայն 1999 թ. Ռուսաստանի գիտությունների ակադեմիայի համաշխարհային գրականության ինստիտուտի կողմից՝ ռուսական կառավարության աջակցությամբ։ Ձեռագրերը թվագրված են 1920-ական թվականներով։ 605 էջ գրված են Շոլոխովի ձեռքով, իսկ մնացած 285-ը նրա կնոջ և քույրերի ։ 1999 թ. Ռուսաստանի գիտությունների ակադեմիայի համաշխարհային գրականության ինստիտուտի կողմից կատարված ուսումնասիրությունները ցույց տվեցին, որ «Խաղաղ Դոն» վեպը գրել է Շոլոխովը։
Գործունեությունը կոմունիստական կուսակցության և խորհրդային պետական մարմիններում
1932 թ. Շոլոխովը անդամակցում է ԽՄԿԿ-ին, իսկ 1937 թ. ընտրվում է Խորհրդային Միության Գերագույն խորհրդի պատգամավոր։ 1959 թ. նա ուղեկցում է Նիկիտա Խրուշչովին Եվրոպա և Միացյալ Նահանգներ կատարած ուղևորության ժամանակ։ 1961 թվականին դառնում է ԽՄԿԿ-ի կենտրոնական կոմիտեի անդամ։ Երկու անգամ նրան շնորհվել է Սոցիալիստական ​​աշխատանքի հերոսի կոչում։ Նա ավելի ուշ դառնում է ԽՍՀՄ գրողների միության նախագահ։
Ժառանգություն
Նրան անունով գոյություն ունի աստերոիդ՝ (2448) Շոլոխով։
Աղբյուրներ
Կատեգորիա:Ռուս արձակագիրներ Կատեգորիա:Երկրորդ համաշխարհային պատերազմի մասնակիցներ Կատեգորիա:ԽՍՀՄ գրողների միության անդամներ Կատեգորիա:ԽՄԿԿ անդամներ Կատեգորիա:ԽՍՀՄ ԳԽ 1-ին գումարման պատգամավորներ Կատեգորիա:ԽՍՀՄ ԳԽ 2-րդ գումարման պատգամավորներ Կատեգորիա:ԽՍՀՄ ԳԽ 3-րդ գումարման պատգամավորներ Կատեգորիա:ԽՍՀՄ ԳԽ 4-րդ գումարման պատգամավորներ Կատեգորիա:ԽՍՀՄ ԳԽ 5-րդ գումարման պատգամավորներ Կատեգորիա:ԽՍՀՄ ԳԽ 6-րդ գումարման պատգամավորներ Կատեգորիա:ԽՍՀՄ ԳԽ 7-րդ գումարման պատգամավորներ Կատեգորիա:ԽՍՀՄ ԳԽ 8-րդ գումարման պատգամավորներ Կատեգորիա:ԽՍՀՄ ԳԽ 9-րդ գումարման պատգամավորներ Կատեգորիա:ԽՍՀՄ ԳԽ 10-րդ գումարման պատգամավորներ Կատեգորիա:ԽՍՀՄ ԳԱ իսկական անդամներ Կատեգորիա:Ռուս հրապարակախոսներ Կատեգորիա:Խորհրդային լրագրողներ Կատեգորիա:Քաղցկեղից մահացածներ Կատեգորիա:Անձինք նամականիշերի վրա Կատեգորիա:20-րդ դարի տղամարդ գրողներ Կատեգորիա:Խորհրդային տղամարդ գրողներ Կատեգորիա:Խորհրդային վիպասաններ Կատեգորիա:Խորհրդային պատմվածքագիրներ Կատեգորիա:Ռուս կոմունիստներ
Հակոբ Հմայակի Հակոբյան
Հակոբ Հմայակի Հակոբյան, հայ բանաստեղծ, թարգմանիչ, գյոթեագիտական վայմարյան ընկերության անդամ (1978), ԽՍՀՄ գրողների միության անդամ (1973)։
Կենսագրություն
Ծնվել է Ոսկեվազ (այժմ՝ Արագածոտնի մարզ) գյուղում։ 1940 թվականին ավարտել է Երևանի օտար լեզուների ինստիտուտի գերմաներեն բաժինը։ 1941-1945 թվականներին ծառայել է խորհրդային բանակում, մասնակցել Հայրենական մեծ պատերազմին։ 1945-1946 թվականներին եվրոպական գրականություն է դասավանդել Երևանի գեղարվեստաթատերական ինստիտուտում։ 1954-1960 թվականներին հայոց լեզու և գրականություն է դասավանդել ՀԽՍՀ Աշտարակի շրջանի Եղվարդ գյուղի միջնակարգ դպրոցում։ 1962-1968 թվականներին տեսուչ է եղել ՀԽՍՀ լուսավորության մինիստրությունում։ 1969-1985 թվականներին խմբագիր է եղել ՀՍՍՀ ԳԱ նախագահությանն առընթեր հրատարակչական-խմբագրական խորհրդում։ Մահացել է Երևանում, թաղվել է հայրենի Ոսկեվազ գյուղում ։
Ծանոթագրություններ
Կատեգորիա:20-րդ դարի արևելահայ բանաստեղծներ Կատեգորիա:Հայ թարգմանիչներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:ԽՍՀՄ գրողների միության անդամներ Կատեգորիա:Գերմաներենից հայերեն թարգմանիչներ Կատեգորիա:ԵՊԼՀ շրջանավարտներ
Դեղձանիկ՝ երգեցիկ թռչուն (հեռուստասերիալ, 2013)
Դեղձանիկ՝ երգեցիկ թռչուն (Çalıkuşu), թուրքական հեռուստասերիալ, մասամբ հիմնված է Ռեշաթ Նուրի Գյունթեքինի նույնանուն վեպի վրա ։
Սյուժե
Հեռուստասերիալի գլխավոր հերոսուհին Ֆերիդեն է, ում փոքր տարիքում չարությունների հանդեպ ունեցած սիրո համար անվանել են Դեղձանիկ։ Վաղ տարիքում տուբերկուլոզից մահանում է մայրը, և հայրը, լինելով զինվորական, որոշում է աղջկան ուղարկել ֆրանսիական գիշերօթիկ տուն։ Մի քանի տարի անց լուր է գալիս Ֆերիդեի հոր մահվան մասին։ Որբը մնում է մորաքրոջ Բեսիմեի և նրա ամուսնու Սեյֆեթինի խնամքի տակ։ Նրանք ունեն երկու երեխա՝ Կյամրանը և Նեջմիեն։ Ֆերիդեն սիրահարվում է Կյամրամին, բայց Կյամրամը նրան լուրջ չի վերաբերվում և շարունակում է իր հարաբերությունները այրի Ներիմանի հետ։ Այդ ժամանակ Ֆերիդեին սիրահարվում է Կյամրամի գործընկեր և ընկեր Սելիմը, ում սիրահարված է Նեջմիեն։
Արտաքին հղումներ
Կատեգորիա:Թուրքական հեռուստասերիալներ Կատեգորիա:2014 հեռուստասերիալներ Կատեգորիա:Դրամա հեռուստասերիալներ
Ունեստե
Ունեստե (Uneste), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 11 մարդ։
Արտաքին հղումներ
Կատեգորիա:Էստոնիայի Լյաենեմաա նահանգի Ռիդալա շրջանի բնակավայրեր Կատեգորիա:Էստոնիայի գյուղեր
(2087) Կոչերա
(2087) Կոչերա (Kochera), աստերոիդ աստերոիդների հիմնական գոտում։ Հայտնաբերվել է 1975 թվականի դեկտեմբերի 28-ին Պաուլ Վիլդի կողմից Ցիմերվալդում ։
Միջին հեռավորությունը Արեգակից կազմում է 2,205633 ա. մ., առավելագույնը մոտենում է 2,0782 ա. մ. հեռավորության վրա և հեռանում 2,3331 ա. մ. ։ Արեգակի շուրջ մեկ ամբողջական պտույտ է կատարում 1196,46 երկրային օրվա ընթացքում, իր ուղեծրով շարժվելով միջինում 0,300888 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,83° անկյուն։
Արտաքին հղումներ
Կատեգորիա:1975 թվականին հայտնաբերված աստղագիտական մարմիններ Կատեգորիա:Պաուլ Վիլդի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ